
DR 30.11.2017                                                           11                   

 
Kita membuat satu perancangan sehingga dapat melihat apa yang perlu negara 

ada pada masa akan datang, sebab itu Yang Berhormat sebut tentang TN50. Bila kita 
sudah menjadi negara maju, antara perkara yang mustahak untuk kita lihat tidak hanya 
lagi tentang rasuah, penyelewengan, pendakwaan dan tangkapan.   

Kita juga akan bercakap tentang soal hak asasi manusia, hak penduduk asal, 
Orang Asli, orang asal dalam negara kita yang hari ini kita masih agak terkebelakang.  

Oleh sebab itu, jabatan ini akan menggunakan segala semua bentuk platform 
dan teknologi untuk kita memberikan hak yang setimpal kepada Suruhanjaya Hak Asasi 
Manusia sebagai salah satu daripada komponen di bawah jabatan ini. Kita tidak hanya 
boleh melihat tentang rasuah dalam perbincangan harian kita kerana pada masa akan 
datang rasuah dapat ditangani dengan cara meningkatkan integriti nilai pendidikan. Kita 
harap ia dapat kita kurangkan dan kita boleh melihat kemudiannya tentang soal yang 
berkaitan tentang civil society, masyarakat madani dalam negara kita sebagai negara 
yang bergelar sebuah negara maju. 

Oleh kerana kita tahu, banyak negara belum sempat bercerita tentang gender.  
Kita dapat bercerita tentang equality in gender, kita dapat bercerita tentang orang kurang 
upaya, di kala negara lain belum mampu untuk berbuat demikian. Masa akan datang, 
jabatan ini kita harap dapat melihat tentang soal integriti tadbir urus dan juga hak asasi 
manusia melebihi daripada hanya bercakap tentang hal-hal berkaitan dengan rasuah dan 
penyelewengan.  Ini azam kita dan ini adalah harapan di masa akan datang dan kita 
sudah bersedia dari sekarang.  Terima kasih Yang Berhormat. 

 

3. Dato' Haji Ahmad Nazlan bin Idris [Jerantut] minta Menteri Sumber Asli dan 
Alam Sekitar menyatakan, sejauh manakah usaha yang dilakukan kerajaan dalam 
memulihkan kawasan hutan yang telah gondol akibat aktiviti pembalakan dan 
penerokaan hutan. 

 Timbalan Menteri Sumber Asli dan Alam Sekitar [Datuk Ir. Dr. Haji Hamim 
bin Samuri]:  Tuan Yang di-Pertua, terima kasih Yang Berhormat Jerantut. 

 
 Hutan penting kestabilan ekologi;  
 Soalan ditanya jawapan saya bagi... [Ketawa] 

 

Tuan Yang di-Pertua, kementerian melalui Jabatan Perhutanan Semenanjung 
Malaysia (JPSM) telah pun melaksanakan langkah-langkah dalam usaha pemuliharaan 
kawasan hutan akibat penerokaan hutan melalui program-program. Di antaranya ialah 
Program Pemulihan Kawasan Hutan Terosot telah dirangka bagi memastikan 
pemuliharaan kawasan hutan simpanan kekal yang terosot dan miskin di negeri-negeri 
di Semenanjung Malaysia.  

Di bawah RMKe-10, seluas 4,477 hektar kawasan terosot dalam hutan 
simpanan kekal (HSK) telah berjaya ditanam dengan pelbagai spesies pokok.  

Dalam RMKe-11, sejumlah RM100 juta telah diluluskan untuk memulihkan 
kawasan seluas 1,640 hektar dalam hutan simpan kekal dan juga luar hutan simpan 
kekal. Peruntukan ini juga digunakan bagi membiayai kos penyelidikan dan 
pembangunan, bantuan kepada badan bukan kerajaan dan juga program 
communication, education dan public awareness. 

 Kedua, program penanaman pokok bakau dan spesies-spesies yang sesuai di 
pesisiran pantai negara telah dilaksanakan sejak tahun 2005. Antara objektifnya ialah 
untuk memulihara pesisiran pantai sebagai lindungan semula jadi bagi mengurangkan 
kemusnahan akibat bencana alam dan juga hakisan pantai. Pada tahun 2015/2016, 
seluas 2,711 hektar telah ditanam dengan pokok bakau dan spesies-spesies yang sesuai 
dengan jumlah tanaman sebanyak 6,487,101 pokok. Ini melibatkan pihak lain seperti 
Kerajaan Persekutuan, kerajaan negeri, institut penyelidikan, universiti-universiti, badan-
badan berkanun dan masyarakat.  

 Program-program lain adalah program penghijauan melalui penanaman pokok, 
Projek Central Forest Spine dan juga program kesedaran berkaitan perhutanan, program 
kerjasama strategik penghijauan semula kawasan bekas ceroboh teroka di dalam dan 
luar hutan simpanan kekal.  



Kita membuat satu perancangan sehingga dapat melihat apa yang perlu negara ada pada masa akan datang, sebab itu Yang Berhormat sebut tentang TN50. Bila kita sudah menjadi negara maju, antara perkara yang mustahak untuk kita lihat tidak hanya lagi tentang rasuah, penyelewengan, pendakwaan dan tangkapan. Kita juga akan bercakap tentang soal hak asasi manusia, hak penduduk asal, Orang Asli, orang asal dalam negara kita yang hari ini kita masih agak terkebelakang. Oleh sebab itu, jabatan ini akan menggunakan segala semua bentuk platform dan teknologi untuk kita memberikan hak yang setimpal kepada Suruhanjaya Hak Asasi Manusia sebagai salah satu daripada komponen di bawah jabatan ini. Kita tidak hanya boleh melihat tentang rasuah dalam perbincangan harian kita kerana pada masa akan datang rasuah dapat ditangani dengan cara meningkatkan integriti nilai pendidikan. Kita harap ia dapat kita kurangkan dan kita boleh melihat kemudiannya tentang soal yang berkaitan tentang civil society, masyarakat madani dalam negara kita sebagai negara yang bergelar sebuah negara maju. Oleh kerana kita tahu, banyak negara belum sempat bercerita tentang gender. Kita dapat bercerita tentang equality in gender, kita dapat bercerita tentang orang kurang upaya, di kala negara lain belum mampu untuk berbuat demikian. Masa akan datang, jabatan ini kita harap dapat melihat tentang soal integriti tadbir urus dan juga hak asasi manusia melebihi daripada hanya bercakap tentang hal-hal berkaitan dengan rasuah dan penyelewengan. Ini azam kita dan ini adalah harapan di masa akan datang dan kita sudah bersedia dari sekarang. Terima kasih Yang Berhormat. 3. Dato' Haji Ahmad Nazlan bin Idris [Jerantut] minta Menteri Sumber Asli dan Alam Sekitar menyatakan, sejauh manakah usaha yang dilakukan kerajaan dalam memulihkan kawasan hutan yang telah gondol akibat aktiviti pembalakan dan penerokaan hutan. Timbalan Menteri Sumber Asli dan Alam Sekitar [Datuk Ir. Dr. Haji Hamim bin Samuri]: Tuan Yang di-Pertua, terima kasih Yang Berhormat Jerantut. Hutan penting kestabilan ekologi; Soalan ditanya jawapan saya bagi... [Ketawa]. Tuan Yang di-Pertua, kementerian melalui Jabatan Perhutanan Semenanjung Malaysia (JPSM) telah pun melaksanakan langkah-langkah dalam usaha pemuliharaan kawasan hutan akibat penerokaan hutan melalui program-program. Di antaranya ialah Program Pemulihan Kawasan Hutan Terosot telah dirangka bagi memastikan pemuliharaan kawasan hutan simpanan kekal yang terosot dan miskin di negeri-negeri di Semenanjung Malaysia. Di bawah RMKe-10, seluas 4,477 hektar kawasan terosot dalam hutan simpanan kekal (HSK) telah berjaya ditanam dengan pelbagai spesies pokok. Dalam RMKe-11, sejumlah RM100 juta telah diluluskan untuk memulihkan kawasan seluas 1,640 hektar dalam hutan simpan kekal dan juga luar hutan simpan kekal. Peruntukan ini juga digunakan bagi membiayai kos penyelidikan dan pembangunan, bantuan kepada badan bukan kerajaan dan juga program communication, education dan public awareness. Kedua, program penanaman pokok bakau dan spesies-spesies yang sesuai di pesisiran pantai negara telah dilaksanakan sejak tahun 2005. Antara objektifnya ialah untuk memulihara pesisiran pantai sebagai lindungan semula jadi bagi mengurangkan kemusnahan akibat bencana alam dan juga hakisan pantai. Pada tahun 2015/2016, seluas 2,711 hektar telah ditanam dengan pokok bakau dan spesies-spesies yang sesuai dengan jumlah tanaman sebanyak 6,487,101 pokok. Ini melibatkan pihak lain seperti Kerajaan Persekutuan, kerajaan negeri, institut penyelidikan, universiti-universiti, badan- badan berkanun dan masyarakat. Program-program lain adalah program penghijauan melalui penanaman pokok, Projek Central Forest Spine dan juga program kesedaran berkaitan perhutanan, program kerjasama strategik penghijauan semula kawasan bekas ceroboh teroka di dalam dan luar hutan simpanan kekal.